16. सौंफ : 10-10 ग्राम सौंफ, बच, पीपलामूल, कूठ, नागरमोथा और रसौत को एक साथ मिलाकर बारीक चूर्ण बना लें। इसके बाद लगभग 650 मिलीलीटर केले का रस, 650 मिलीलीटर बिजौरा नींबू का रस, लगभग 3 किलोग्राम मधुशूक्त और 650 मिलीलीटर सरसों का तेल मिलाकर पका लें। पकने के बाद जब बस तेल बाकी रह जाये तो इसे उतारकर छान लें और एक शीशी में भरकर रख लें। इस तेल को कान के अन्दर डालने से कान का दर्द, कान से मवाद बहना और बहरापन जैसे रोग ठीक हो जाते हैं।